Simferopolin kansainvälinen lentoasema

Simferopolin kansainvälinen lentoasema (ukr. Міжнародний аеропорт Симферополь, IATA: SIP, ICAO: UKFF) ) on Ukrainan Krimin autonomisen tasavallan Simferopolissa sijaitseva kansainvälinen lentoasema. Lentoasema on noin 13 kilometriä Simferopolin ydinkeskustan luoteispuolella. Toukokuussa 2015 Ukrainan korkein neuvosto uudelleennimesi lentoaseman Amet-han Sultanin mukaan Amet-han Sultanin kansainväliseksi lentoasemaksi. Vuonna 2013 lentoasema oli matkustajamäärän perusteella Ukrainan kolmanneksi vilkkain lentoasema. Venäläismiehityksen johdosta lentoasema virallisesti suljettiin. Käytännössä venäläinen miehityshallinto avasi lentokentän miehittäjämaan sisäiselle lentoliikenteelle ja Simferopolin lentoasemaa käytti vuonna 2014 venäläislähteen mukaan 2 800 000 lentomatkustajaa. Sittemmin lentoliikenne Venäjän lentoasemilta Simferopoliin on kasvanut edelleen. Lentoaseman omistus on siirtynyt Venäjän valtiojohtoon läheisessä yhteydessä olevan, "Putinin pankkiiriksi" luonnehditun miljardööri Juri Kovaltšukin ja hänen lähipiirinsä hallintaan. Rossija-pankin pääomistaja Kovaltšuk on ollut kesästä 2014 lähtien sekä EU:n että Yhdysvaltain pakotelistalla osallisuudestaan Ukrainan konfliktiin ja liiketoimintaan miehitetyillä alueilla. Lentoasemalle on rakennettu uusi, alkuvuonna 2018 avattu matkustajaterminaali. Lähteet Aiheesta muualla Kuvia tai muita tiedostoja aiheesta Simferopolin kansainvälinen lentoasema Wikimedia Commonsissa Simferopol, meždunarodnyi aeroport (venäjäksi) (aviapages.ru) Skyvector aeronautical charts: UKFF Simferopol Airport (Arkistoitu – Internet Archive) (englanniksi) (skyvector.com) Asemiehet valtasivat Simferopolin lentokentän Krimillä (28.2.2014) (yle.fi) Crimean airspace belongs to Ukraine, aviation group says (8.7.2014) (englanniksi) (washingtonpost.com)